Aku Bukan Malaikat

"Aku Bukan Malaikat" ialah lagu nyanyian Datuk Siti Nurhaliza. Ia dikeluarkan pada 21 September 2017 sebagai single ketiganya yang dimuatkan dalam album studio ke-17 beliau, SimetriSiti. Lagu ini merupakan hasil nukilan sepenuhnya oleh penyanyi dan komposer Indonesia, Opick.

Penerbitan
"Aku Bukan Malaikat" ialah lagu terakhir yang dirakamkan oleh Siti untuk SimetriSiti, dirakamkan pada 6 April 2017. Ia dicipta dan diterbitkan oleh penyanyi dan komposer Indonesia, Opick, yang turut terlibat dalam pembikinan SimetriSiti. Segalanya bermula pada Oktober 2016 apabila Siti bertemu dengan Opick di "Konsert Rapatkan Saf", beliau memintanya untuk mengarang lagu untuk albumnya. Siti menjelaskan "Aku Bukan Malaikat" sebagai sebuah lagu yang dikhaskan bagi "wanita sentimen" sepertinya. Beliau mengakui bahawa beliau telah dihanyutkan oleh emosi ketika merakamkan lagu dan beliau terpaksa cepat mengumpulkan dirinya dan menstabilkan perasaannya.

Ulasan kritis
Menurut Zaidi Che dalam ulasan beliau untuk portal STAIL.my, beliau menyifatkan lagu ini sebagai sebuah karya melankolik yang indah: "Selain lirik yang berat, susunan muzik terdendang nyaman di telinga. Suka saya mendengar bait lirik “Hantarkan aku dengan cintamu, Pada sang maha cahaya”."

Kemunculan lain
"Aku Bukan Malaikat" dipilih sebagai lagu tema drama Kamar Kamariah lakonan Nabila Huda dan Fizz Fairuz, yang bersiaran di TV3.

Lagu tema juga tersebut dalam drama Cerita Dalam Kain, mempunyai 13 episod yang bersiaran di Astro Prima.

Senarai runut
 Muat turun digital
 "Aku Bukan Malaikat" - 4:07

Rujukan

Single 2017
Lagu Siti Nurhaliza
Lagu Malaysia tahun 2017